CELEX: 52022PC0062
Language: sl
Date: 2022-02-16
Title: Predlog SKLEP SVETA o stališču, ki se v imenu Evropske unije sprejme v drugem delu četrtega zasedanja konference pogodbenic Konvencije Minamata o živem srebru v zvezi s sprejetjem sklepa o določitvi pragov za odpadke z živim srebrom iz člena 11, odstavek 2, navedene konvencije

EVROPSKA
                             KOMISIJA

                                                     Bruselj, 16.2.2022
                                                     COM(2022) 62 final

                                                     2022/0042 (NLE)

                                           Predlog

                                       SKLEP SVETA

        o stališču, ki se v imenu Evropske unije sprejme v drugem delu četrtega zasedanja
     konference pogodbenic Konvencije Minamata o živem srebru v zvezi s sprejetjem sklepa
         o določitvi pragov za odpadke z živim srebrom iz člena 11, odstavek 2, navedene
                                            konvencije

SL                                                                                          SL
 ---pagebreak---                                    OBRAZLOŽITVENI MEMORANDUM

     1.         PREDMET UREJANJA PREDLOGA
     Ta predlog se nanaša na sklep o stališču, ki se v imenu Unije sprejme v drugem delu četrtega
     zasedanja konference pogodbenic Konvencije Minamata o živem srebru (COP4.2) v zvezi s
     predvidenim sprejetjem sklepa o določitvi pragov za odpadke, onesnažene z živim srebrom ali
     živosrebrovimi spojinami (v nadaljnjem besedilu: odpadki z živim srebrom) iz člena 11,
     odstavek 2, navedene konvencije.

     2.         OZADJE PREDLOGA
     2.1.       Konvencija Minamata o živem srebru
     Konvencija Minamata o živem srebru (v nadaljnjem besedilu: Konvencija) je glavni
     mednarodni pravni okvir za varovanje zdravja ljudi in okolja pred antropogenimi emisijami
     ter izpusti živega srebra in živosrebrovih spojin v zrak, vodo in zemljo. Obravnava celoten
     življenjski cikel živega srebra od primarnega izkopa živega srebra do odlaganja odpadkov z
     živim srebrom. Konvencija je začela veljati 16. avgusta 2017. Evropska unija je tako kot vse
     njene države članice pogodbenica Konvencije1 .
     Člen 11, odstavek 2, Konvencije določa, da so za namene te konvencije „odpadki z živim
     srebrom“ snovi ali predmeti (a) narejeni iz živega srebra ali živosrebrovih spojin ali (b) ki
     vsebujejo živo srebro ali živosrebrove spojine ali (c) ki so onesnaženi z živim srebrom ali
     živosrebrovimi spojinami, v količinah, ki presegajo prage, kakor jih v dogovoru določi
     konferenca pogodbenic, in ki so odstranjene, namenjene odstranjenju ali jih je treba odstraniti
     v skladu z nacionalno zakonodajo ali Konvencijo. Ta določba dodaja, da ta opredelitev
     odpadkov z živim srebrom ne zajema rudarskih odpadkov (zgornja plast, odpadni material in
     jalovina), razen rudarskih odpadkov iz primarnega izkopa živega srebra, ki vsebujejo živo
     srebro ali živosrebrove spojine v količini, nižji od pragov, ki jih določi konferenca
     pogodbenic.
     Člen 11, odstavek 3, Konvencije določa, da je treba z odpadki z živim srebrom iz člena 11,
     odstavek 2, Konvencije ravnati na okolju varen način.
     Konferenca pogodbenic je na tretjem zasedanju (od 25. do 29. novembra 2019) sprejela Sklep
     MC-3/52, ki določa naslednje:

     Po eni strani so vsi odpadki, ki so sestavljeni iz živega srebra ali živosrebrovih spojin ali jih
     vsebujejo, „odpadki z živim srebrom“ v smislu člena 11(2) Konvencije, ne glede na njihovo
     vsebnost živega srebra ali živosrebrovih spojin. Pragov v zvezi s preobremenjenostjo in
     rudarskim odpadnim kamenjem, ki niso del primarnega izkopa živega srebra, ni treba določiti,
     saj spadajo na področje uporabe člena 11 Konvencije.
     Ker pogodbenice niso mogle doseči dogovora, naj bi po drugi strani skupina tehničnih
     strokovnjakov, ki jo je konferenca pogodbenic ustanovila na svojem drugem zasedanju (od

     1
            Sklep Sveta (EU) 2017/939 z dne 11. maja 2017 o sklenitvi Konvencije Minamata o živem srebru v imenu
            Evropske unije (UL L 142, 2.6.2017, str. 4).
     2
            Sklep MC-3/5 Mercury waste thresholds (pragovi za odpadke z živim srebrom), poročilo konference
            pogodbenic Konvencije Minamata o živem srebru o delu na njenem tretjem zasedanju
            UNEP/MC/COP.3/23            z       dne        7.1.2020,       na        voljo     na      povezavi:
            https://www.mercuryconvention.org/sites/default/files/documents/final_report/UNEP-MC-COP-3-23-
            Report-EN.pdf

SL                                                        1                                                        SL
 ---pagebreak---      19. do 23. novembra 2018), v obdobju pred četrtim zasedanjem nadaljevala razprave o
     veljavnih pragovih v zvezi z odpadki, onesnaženimi z živim srebrom ali živosrebrovimi
     spojinami (v nadaljnjem besedilu: odpadki, onesnaženi z živim srebrom), vključno z jalovino
     iz rudarjenja, ki ni del primarnega izkopa živega srebra (v nadaljnjem besedilu: rudarska
     jalovina).
     2.2.        Konferenca pogodbenic
     Konferenca pogodbenic Konvencije (v nadaljnjem besedilu: konferenca pogodbenic) izvaja
     funkcije, ki so ji dodeljene s Konvencijo, in v ta namen med drugim preučuje in sprejema
     kakršne koli dodatne ukrepe, ki so potrebni za doseganje ciljev Konvencije, vključno s
     sprejetjem ustreznih smernic.
     V skladu s členom 28 Konvencije in Sklepom MC-1/1 o poslovniku, ki ga je konferenca
     pogodbenic sprejela na svojem prvem zasedanju (24.–29. september 2017), ima vsaka
     pogodbenica en glas. Vendar lahko Unija kot organizacija za regionalno gospodarsko
     povezovanje o zadevah, ki so v njeni pristojnosti, uresničuje pravico do glasovanja s številom
     glasov, ki je enako številu njenih držav članic, ki so pogodbenice Konvencije. Unija ne sme
     uveljavljati svoje pravice do glasovanja, če katera koli od njenih držav članic sama uresničuje
     svojo pravico do glasovanja, in obratno.
     2.3.        Predvideni akt konference pogodbenic
     Na podlagi zgoraj navedenega dela strokovnjakov med zasedanji je sekretariat Konvencije
     pripravil posebno poročilo, ki vključuje osnutek sklepa konference pogodbenic o pragovih za
     odpadke z živim srebrom, da se preuči in morda sprejme na COP4.2 (predvideni akt)3.

     Predvideni akt bo določil pragove, ki bodo omogočali opredelitev odpadkov, onesnaženih z
     živim srebrom, za katere se bo uporabljal člen 11 Konvencije. V skladu s tem bo predvideni
     akt nadalje opredelil področje uporabe določb Konvencije v zvezi z odpadki in zlasti členom
     11, odstavek 3, Konvencije o dolžnosti, da se z zadevnimi odpadki z živim srebrom ravna na
     okolju varen način.

     3.          STALIŠČE, KI SE ZASTOPA V IMENU UNIJE
     Predlaga se, da se v drugem delu četrtega zasedanja konference pogodbenic v imenu Unije
     sprejme stališče v podporo sprejetju predvidenega akta, ki je skladen s pravnim redom EU.

     Čeprav bo predvideni akt dopolnil Sklep MC-3/5 z obravnavo druge kategorije odpadkov z
     živim srebrom, tj. odpadkov, onesnaženih z živim srebrom, je to predlagano stališče
     popolnoma v skladu s stališčem EU, sprejetim v okviru COP.3, ki je bil ključen za pripravo
     tega sklepa in je že zajemal vprašanje praga za take odpadke4.

     Odpadki z živim srebrom se urejajo na ravni EU, zlasti z Uredbo (EU) 2017/852 Evropskega
     parlamenta in Sveta z dne 17. maja 2017 o živem srebru in razveljavitvi Uredbe (ES)
     št. 1102/20085, Direktivo 2008/98/ES Evropskega parlamenta in Sveta z dne

     3
            UNEP/MC/COP.4/8.
     4
            Glej Sklep Sveta (EU) 2019/2119 z dne 21. novembra 2019 o stališču, ki se v imenu Evropske unije
            zavzame na tretjem zasedanju konference pogodbenic Konvencije Minamata o živem srebru v zvezi s
            sprejetjem sklepa o določitvi pragov za odpadke z živim srebrom iz člena 11(2) navedene konvencije (UL
            L 3210, 11.12.2019, str. 117).
     5
            UL L 137, 24.5.2017, str. 1.

SL                                                         2                                                         SL
 ---pagebreak---      19. novembra 2008 o odpadkih6, Direktivo 2006/21/ES Evropskega parlamenta in Sveta z dne
     15. marca 2006 o ravnanju z odpadki iz rudarskih in drugih ekstraktivnih dejavnosti ter o
     spremembi Direktive 2004/35/ES7 ter Odločbo Komisije 2000/532/ES z dne 3. maja 2000 o
     nadomestitvi Odločbe 94/3/ES o oblikovanju seznama odpadkov skladno s členom 1(a)
     Direktive Sveta 75/442/EGS o odpadkih in Odločbe Sveta 94/904/ES o oblikovanju seznama
     nevarnih odpadkov skladno s členom 1(4) Direktive Sveta 91/689/EGS o nevarnih odpadkih8.

     Zakonodaja EU na področju odpadkov temelji na ključni obveznosti iz členov 13 in 17
     Direktive 2008/98/ES, v skladu s katero države članice sprejmejo potrebne ukrepe, s katerimi
     zagotovijo, da se ravnanje z odpadki izvaja na način, ki ne ogroža zdravja ljudi in ne škodi
     okolju. Te določbe izvajajo obveznost glede ravnanja z odpadki na okolju varen način iz člena
     11, odstavek 3, Konvencije.

     Čeprav je imela EU ključno vlogo pri razvoju Konvencije, vključno z njenimi določbami o
     odpadkih z živim srebrom, pri čemer so strokovnjaki EU tudi znatno prispevali k zgoraj
     navedenim razpravam strokovnjakov med zasedanji, pravni red EU na področju odpadkov
     presega člen 11 Konvencije, saj so vsi odpadki z živim srebrom iz te določbe urejeni na ravni
     EU in zanje velja obveznost ravnanja na okolju varen način, ne glede na njihovo vsebnost
     živega srebra ali živosrebrovih spojin.

     Stališče Unije je potrebno, saj bodo pogodbenice Konvencije predvideni akt, ko bo ta sprejet,
     morale izvajati.

     4.         PRAVNA PODLAGA
     4.1.       Postopkovna pravna podlaga
     4.1.1.     Načela
     Člen 218(9) Pogodbe o delovanju Evropske unije (PDEU) ureja sklepe o določitvi „stališč, ki
     naj se v imenu Unije zastopajo v organu, ustanovljenem s sporazumom, kadar ta organ
     sprejema akte s pravnim učinkom, razen aktov o spremembah ali dopolnitvah
     institucionalnega okvira sporazuma“.
     Pojem „akti s pravnim učinkom“ vključuje tudi akte, ki imajo pravni učinek zaradi pravil
     mednarodnega prava, ki veljajo za zadevni organ. Vključuje tudi instrumente, ki nimajo
     zavezujočega učinka v mednarodnem pravu, vendar lahko „odločilno vpliva[jo] na vsebino
     ureditve, ki jo [sprejme] zakonodajalec EU“9.
     4.1.2.     Uporaba v obravnavanem primeru
     Konferenca pogodbenic je organ, ustanovljen s sporazumom, in sicer Konvencijo Minamata o
     živem srebru.
     Predvideni akt, k sprejetju katerega je pozvana konferenca pogodbenic, je akt s pravnim
     učinkom, saj pogodbenice Konvencije sprejmejo ukrepe za zagotovitev njegovega izvajanja in
     izpolnjevanja.

     6
            UL L 312, 22.11.2008, str. 3.
     7
            UL L 102, 11.4.2006, str. 15.
     8
            UL L 226, 6.9.2000, str. 3.
     9
            Sodba Sodišča z dne 7. oktobra 2014 v zadevi C-399/12, Nemčija/Svet, ECLI:EU:C:2014:2258, točke 61
            do 64.

SL                                                       3                                                       SL
 ---pagebreak---      Predvideni akt ne dopolnjuje niti ne spreminja institucionalnega okvira Konvencije.
     Postopkovna pravna podlaga za predlagani sklep je zato člen 218(9) PDEU.
     4.2.     Materialna pravna podlaga
     4.2.1.   Načela
     Materialna pravna podlaga za sklep po členu 218(9) PDEU je odvisna predvsem od cilja in
     vsebine predvidenega akta, glede katerega naj bi se v imenu Unije zastopalo stališče. Če ima
     predvideni akt dva cilja ali elementa in je eden od teh ciljev ali elementov glavni, drugi pa
     postranski, mora sklep po členu 218(9) PDEU temeljiti na samo eni materialni pravni podlagi,
     in sicer na tisti, ki se zahteva za glavni ali prevladujoči cilj ali element.
     4.2.2.   Uporaba v obravnavanem primeru
     Glavni cilj in vsebina predvidenega akta se nanašata na okolje.
     Materialna pravna podlaga za predlagani sklep je torej člen 192(1) PDEU.
     4.3.     Zaključek
     Pravna podlaga predlaganega sklepa bi moral biti člen 192(1) PDEU v povezavi s
     členom 218(9) PDEU.

SL                                                 4                                                 SL
 ---pagebreak---                                                               2022/0042 (NLE)

                                                   Predlog

                                              SKLEP SVETA

        o stališču, ki se v imenu Evropske unije sprejme v drugem delu četrtega zasedanja
     konference pogodbenic Konvencije Minamata o živem srebru v zvezi s sprejetjem sklepa
         o določitvi pragov za odpadke z živim srebrom iz člena 11, odstavek 2, navedene
                                            konvencije

     SVET EVROPSKE UNIJE JE –
     ob upoštevanju Pogodbe o delovanju Evropske unije in zlasti člena 192(1) v povezavi s
     členom 218(9) Pogodbe,
     ob upoštevanju predloga Evropske komisije,
     ob upoštevanju naslednjega:
     (1)    Konvencijo Minamata o živem srebru10 (v nadaljnjem besedilu: Konvencija) je Unija
            sklenila s Sklepom Sveta (EU) 2017/93911, veljati pa je začela 16. avgusta 2017.
     (2)    V skladu s Sklepom MC-1/1 o poslovniku, ki ga je konferenca pogodbenic Konvencije
            (v nadaljnjem besedilu: konferenca pogodbenic) sprejela na svojem prvem zasedanju,
            si pogodbenice prizadevajo za soglasno doseganje dogovorov o vseh vsebinskih
            vprašanjih.
     (3)    Konferenca pogodbenic Konvencije je na svojem tretjem zasedanju od 25. do 29.
            novembra 2019 sprejela Sklep MC-3/512 o določitvi pragov za odpadke, ki so
            sestavljeni iz živega srebra ali živosrebrovih spojin ali jih vsebujejo, kot je navedeno v
            členu 11, odstavek 2, Konvencije, in od skupine tehničnih strokovnjakov, ustanovljene
            na drugem zasedanju konference pogodbenic od 19. do 23. novembra 2018, zahteva,
            da določi pragove za odpadke, onesnažene z živim srebrom ali živosrebrovimi
            spojinami (v nadaljnjem besedilu: odpadki, onesnaženi z živim srebrom), tudi za
            jalovine iz rudarjenja, ki niso del primarnega izkopa živega srebra.
     (4)    Konferenca pogodbenic Konvencije naj bi v drugem delu četrtega zasedanja od 21. do
            25. marca 2022 sprejela sklep (v nadaljnjem besedilu: predlagani sklep) o pragovih za
            odpadke, onesnažene z živim srebrom, iz člena 11, odstavek 2, Konvencije, ki bi
            posledično opredelil področje uporabe člena 11 Konvencije o odpadkih. Ob tem bi
            morale za odpadke, onesnažene z živim srebrom, ki bi spadali v področje uporabe

     10
            Overjena       kopija    Konvencije      Minamata     o   živem    srebru    je  na   voljo   na:
            https://treaties.un.org/doc/Treaties/2013/10/20131010%2011-16%20AM/CTC-XXVII-17.pdf
     11
            Sklep Sveta (EU) 2017/939 z dne 11. maja 2017 o sklenitvi Konvencije Minamata o živem srebru
            v imenu Evropske unije (UL L 142, 2.6.2017, str. 4).
     12
            Sklep MC-3/5 Mercury waste thresholds (pragovi za odpadke z živim srebrom), poročilo konference
            pogodbenic Konvencije Minamata o živem srebru o delu na njenem tretjem zasedanju
            UNEP/MC/COP.3/23              z        dne      7.1.2020,     na       voljo     na     povezavi:
            https://www.mercuryconvention.org/sites/default/files/documents/final_report/UNEP-MC-COP-3-23-
            Report-EN.pdf

SL                                                     5                                                        SL
 ---pagebreak---             člena 11, odstavek 2, Konvencije, veljati določbe v zvezi z ravnanjem na okolju varen
            način na podlagi člena 11, odstavek 3, Konvencije.
     (5)    Primerno je določiti stališče, ki se na konferenci pogodbenic Konvencije sprejme v
            imenu Unije, ker bo ta predlagani sklep, če bo sprejet, imel pravne učinke, saj bodo
            morale pogodbenice Konvencije sprejeti ukrepe za njegovo izvajanje na nacionalni
            in/ali regionalni ravni.
     (6)    Unija je znatno prispevala k razvoju določb Konvencije v zvezi z odpadki in k delu
            strokovnjakov med zasedanji, vzpostavljenemu s Sklepom MC-3/5, ki je privedel do
            predlaganega sklepa; pravni red Unije že zdaj zahteva, da se z vsemi odpadki,
            onesnaženimi z živim srebrom, iz člena 11, odstavek 2, Konvencije ravna tako, da se
            ne ogroža zdravja ljudi in ne škoduje okolju, ne glede na njihovo vsebnost živega
            srebra.
     (7)    Unija bi morala podpreti sprejetje le takšnega sklepa konference pogodbenic
            Konvencije, ki je v skladu s pravnim redom Unije –
     SPREJEL NASLEDNJI SKLEP:

                                               Člen 1
     Stališče, ki se v imenu Unije sprejme v drugem delu četrtega zasedanja konference
     pogodbenic Konvencije, je, da se podpre sprejetje sklepa o pragovih za odpadke, onesnažene
     z živim srebrom, ki je skladen s pravnim redom Unije.

                                               Člen 2
     Ta sklep je naslovljen na Komisijo.

     V Bruslju,

                                                 Za Svet
                                                predsednik

SL                                                6                                                 SL